Āl Maktūmi rahvusvaheline lennujaam
Āl Maktūmi rahvusvaheline lennujaam (IATA: DWC, ICAO: OMDW) on rahvusvaheline lennujaam Araabia Ühendemiraatides Jabal ʻAlīs 37 km kaugusel Dubaist. Lennujaam avati 27. juunil 2010. Lennujaam on Dubai World Centrali, planeeritud elamu-, kaubandus- ja logistikakompleksi peamine osa. Āl Maktūmi rahvusvaheline lennujaam on peamiselt kaubanduslennujaam, aga ka tšarterlennufirmade sihtkoht Dubais. 2024. aastal alustati uue terminali ehitust, mille maksumuseks planeeritakse ligi 35 miljardit dollarit ja mille valmimisel peaks sellest saama maailma suurim lennujaam.